2. ΒΑΣΙΛΙΚΟΝ ΔΙΑΤΑΓΜΑ της 31/31 Μαρτ. 1916 Περί εκτελέσεως του Νόμ. 714 της 26 Μαρτ. 1916 περί αδειών εκμεταλλεύσεως επί εγγυήσει. Έχοντες υπ’ όψει τον Νόμ. 714 της 26 Μαρτ. 1916 «περί αδειών εκμεταλλεύσεως επί εγγυήσει», απεφασίσαμεν και διατάσσομεν: Ειδικόν μεταλλευτικόν συμβούλιον Άρθρ.1.-(Αφεώρα την σύνθεσιν και λειτουργίαν του συμβουλίου του άρθρ. 2 Νόμ. 714/1916). Αιτήσεις προς έκδοσιν αδείας προσωρινής εκμεταλλεύσεως επί εγγυήσει Άρθρ.9.-Προ της αποκομίσεως εκ του εκ των προτέρων ορισθέντος μέρους συγκεντρώσεως του μεταλλεύματος ο έχων την άδειαν προσωρινής εκμεταλλεύσεως επί εγγυήσει οφείλει να καταθέση την αντιστοιχούσαν προς το ποσόν αυτού εγγύησιν. Εκάστη κατάθεσις εγγυήσεως γίνεται δια 500 τόννους ή δια πολλαπλάσιον των πεντακοσίων τόννων, του εκμεταλλευτού μη δυναμένου να αποκομίση πλέον του ποσού δι’ ο έχει καταθέσει εγγύησιν, προ της καταθέσεως νέας εγγυήσεως. Σελ. 582 Η εγγύησις είναι: 1)Χρηματική, οπότε κατατίθεται ατόκως εις τι δημόσιον ταμείον, υποβαλλομένου του σχετικού γραμματίου εις το υπουργείον της Εθνικης Οικονομίας. 2)Χρεώγραφα του Κράτους, υπολογιζόμενα εις την κατά την 1 του μηνός της καταθέσεως αναφερομένην εις το επίσημον δελτίον του χρηματιστηρίου Αθηνών τιμήν δια πώλησιν τοις μετρητοίς, της σχετικής αποδείξεως καταθέσεως εις τι δημόσιον ταμείον υποβαλλομένης εις το υπουργείον της Εθνικής Οικονομίας. Ο καταθέτων τοιαύτα χρεώγραφα δικαιούται να αποκόπτη τα τοκομερίδια. Εάν ήθελε διαταχθή η παράδοσις της εγγυήσεως εις άλλον ή τον καταβαλόντα, τα χρεώγραφα εκποιούνται υπό τινος των δημοσίων μεσιτών του χρηματιστηρίου Αθηνών, και εάν μεν η αξία αυτών υπερβαίνη το ποσον της εγγυήσεως, το υπερβάλλον μετά την αφαίρεσιν των εξόδων επιστρέφεται εις τον καταβαλόντα, εάν δε υστερή, το ελλείπον είναι απαιτητόν υπό του εις ον κατεκυρώθη η εγγύησις παρά του καταβαλόντος αυτήν. 3)Μιας των εν Αθήναις ανεγνωρισμένων τραπεζών, εγγυωμένης δι’ επιστολής αυτής προς το υπουργείον της Εθνικής Οικονομίας να καταβάλη το ποσόν της εγγυήσεως εις τον κατ’ απόφασιν της διοικήσεως κριθησόμενον δικαιούχον αυτού. Το υπουργείον της Εθνικής Οικονομίας μετά την κατάθεσιν της εγγυήσεως και πιστοποίησιν περί καταβολής του αναλογούντος φόρου δια το προς αποκόμισιν μετάλλευμα, εκδίδει τας προς τας αρμοδίας αρχάς διαταγάς δια την ακώλυτον μεταφοράν και εξαγωγήν του μεταλλεύματος. Αι υπό του υπουργείου της Εθνικής Οικονομίας εκδιδόμεναι άδειαι είναι άσχετοι προς τας  συνεπεία της τυχόν υφισταμένης απαγορεύσεως εξαγωγής είδους τινός μεταλλεύματος εκδιδομένας υπό του υπουργείου των Οικονομικών ειδικάς αδείας εξαγωγής, απαιτουμένης της εκδόσεως αμφοτέρων των αδειών τούτων δια την εις το εξωτερικόν εξαγωγήν μεταλλεύματος, ούτινος η εξαγωγή απαγορεύεται. 13.Μ.β.2 Εκμετάλλευση Μεταλλείων με εγγύηση Παράτασις της αδείας Άρθρ.10.-Ο υπό τον όρον ακυρώσεως της αρχικής αιτήσεως αποδεχθείς άδειαν προσωρινής εκμεταλλεύσεως επί εγγυήσει, εάν εντός του χρόνου της ισχύος της έχει αποκομίσει το εν τρίτον του ωρισμένου ως ελαχίστου ποσού και επιθυμή την παράτασιν της αδείας δια χρονικόν επί πλέον διάστημα ίσον προς το της αρχικής διαρκείας της αδείας, υποχρεούται να ζητήση την παράτασιν ταύτην προ της λήξεως της αδείας, δι’ αιτήσεώς του, εν η επισυνάπτεται απόδειξις προκαταβολής της αντιστοιχούσης προς το υπόλοιπον ποσόν του μεταλλεύματος εγγυήσεως. Επιστροφή ή παράδοσις εγγυήσεως Άρθρ.11.-Από της καταθέσεως εγγυήσεως μέχρι της παρελεύσεως έτους από της λήξεως αδείας, επί τη βάσει της οποίας κατετέθη η εγγύησις, πας διεκδικών δικαίωμα επί της εγγυήσεως δέον να υποβάλη εις το υπουργείον της Εθνικής Οικονομίας αίτησιν διατηρήσεώς της. Αι αιτήσεις αύται παραμένουσιν εκκρεμείς μέχρι της υποβολής αιτήσεως προς επιστροφήν της καταβεβλημένης εγγυήσεως, οπότε διαβιβάζονται μετά της αιτήσεως ταύτης εις το κατά το άρθρ. 2 του Νομ. 714 συμβούλιον. Αι περί επιστροφής ή διατηρήσεως αποφάσεις του συμβουλίου τούτου δημοσιεύονται δια της Εφημερίδος της Κυβερνήσεως. Εντός τεσσαράκοντα ημερών από της τοιαύτης δημοσιεύσεως πας ενδιαφερόμενος δικαιούται να υποβάλη εις το υπουργείον της Εθνικής Οικονομίας ένστασιν, ήτις παραπέμπεται εις το κατά το άρθρ. 7 του Νόμ. 714 συμβούλιον, αποφασίζοντος οριστικώς. Καθ’ όμοιον τρόπον εκδικάζονται και αι αιτήσεις περί παραδόσεως εις τον δικαιούχον εγγυήσεως παραμεινάσης μέχρι της εκδόσεως τακτικής αδείας ερεύνης ή παραχωρήσεως επί του χώρου, ον αφεώρα ή άδεια, δυνάμει της οποίας κατετέθη η εγγύησις, ή εφαρμογής επί του αυτού χώρου του Νόμ. 530 του 1914. Μετά σύμφωνον απόφασιν του κατά το άρθρ. 2 του Νόμ. 714 συμβουλίου, εφ’ όσον δεν υπεβλήθη εμπροθέσμως ένστασις, ή άλλως μετ’ απόφασιν του κατά το άρθρ. 7 του αυτού Νόμου συμβουλίου, ο υπουργός της Εθνικής Οικονομίας διατάσσει την παράδοσιν της εγγυήσεως εις τον υπέρ ου η απόφασις. Άδειαι εκδιδομεναι  συμφώνως τω άρθρ. 9 του Νόμ.714 Άρθρ.12.-Όταν συμφώνως προς το άρθρ. 9 του Νόμ. 714 και μετά παρέλευσιν διμήνου από της  ισχύος του Νόμου τούτου αιτήται υπουργική άδεια προσωρινής εκμεταλλεύσεως ορυκτής καυσίμου ύλης επί χώρου εφ’ ου ο αιτών δεν ισχυρίζεται δικαιώματα προτεραιότητος, δεν έχη δε υποβληθή υπό του τυχόν έχοντος τοιαύτα αίτησις εκδόσεως αδείας εκμεταλλεύσεως επί εγγυήσει, η σχετική αίτησης δέον να περιλαμβάνη: 1)Το ονοματεπώνυμον, επάγγελμα και κατοικίαν του αιτούντος ή εκάστου των αιτούντων. 2)Το ονοματεπώνυμον, επάγγελμα και σημείωσιν της οδού και αριθμού της κατοικίας αντικλήτου κατοικούντος εν Αθήναις. 3)Λεπτομερή περιγραφήν του χώρου εφ’ ου πρόκειται να ενεργηθή η εκμετάλλευσις, συνυποβαλλομένου σχεδιαγράμματος υπό κλίμακα 1:10000. Η αίτησις επιτρέπεται να αναφέρεται εις χώρον αιτηθέντα παρ’ άλλου, οπότε λαμβάνεται υπόψη το υποβεβλημένον σχεδιάγραμμα. 4)Το είδος της εξορυχθησομένης ορυκτής καυσίμου ύλης. 5)Το ποσόν, όπερ υπόσχεται να εξορύξη και καταναλώση εντός ενός έτους. 6)Την εγγύησιν, ην καταθέτει υπέρ του Δημοσίου δια την εκπλήρωσιν του ανωτέρω όρου. 7)Το ποσόν, όπερ υπόσχεται να καταθέτη υπέρ του μέλλοντος να λάβη την παραχώρησιν του χώρου μεθ’ υπολογισμού του προσδοκωμένου κέρδους και της αναλογίας αυτού προς το κατατιθέμενον ποσόν. Αι αιτήσεις αύται υποβάλλονται εις το υπουργείον της Εθνικής Οικονομίας, υφίστανται δε την αυτήν διαδικασίαν εκδικάσεως, ως αι συμφώνως τω άρθρ. 1 του αυτού Νόμου υποβαλλόμεναι. Δια τας επί τη βάσει τοιούτων αιτήσεων εκδιδομένας αδείας εφαρμόζονται αι περί δημοσιεύσεως, αποδοχής, παρατάσεως και ενστάσεων διατάξεις, αι αφορώσαι τας λοιπάς αδείας προσωρινής εκμεταλλεύσεως επί εγγυήσει. Αποζημιώσεις ιδιοκτησιών επιφανείας Άρθρ.13.-Ο έχων άδειαν εκμεταλλεύσεως επί εγγυήσει θεωρείται απέναντι των ιδιοκτητών της επιφανείας ως κεκτημένος συμφώνως προς τον ΓΦΚΔ΄ περί μεταλλείων Νόμον, άδειαν ερεύνης, δικαιούται συνεπώς να καταλαμβάνη τους χώρους τους απαραίτητους δια την εκμετάλλευσιν του μεταλλείου μετά την καταβολήν δικαίας αποζημιώσεως. Εάν η εκτίμησις της αποζημιώσεως δεν επιτευχθή δια φιλικής οδού, ο εκμεταλλευτής υποχρεούται να υποβάλη αίτησιν προς το υπουργείον της Εθνικής Οικονομίας, επισυνάπτων γραμμάτιον καταβολής δραχ. 150 υπέρ του Δημοσίου, μετά σχεδιαγράμματος εμφαίνοντος τον προς κατάληψιν απαραίτητον χώρον, τους ιδιοκτήτας εις ους ανήκει και το είδος των γαιών ας περιέχει. Ο υπουργός της Εθνικής Οικονομίας διαβιβάζει τας αιτήσεις ταύτας εις τον αρμόδιον επιθεωρητήν των μεταλλείων ή έτερον υπάλληλον     της     υπηρεσίας    των     μεταλλείων   ή Σελ. 583 Εκμετάλλευση Μεταλλείων με εγγύηση 13.Μ.β.2 των δημοσίων έργων, παραγγελλόμενον όπως μεταβή δαπάναις του Δημοσίου επί τόπου και μετ’ ακρόασιν των ενδιαφερομένων συντάξη έκθεσιν, εν ή εμφαίνονται: 1)οι απαραίτητοι δια τας εργασίας του μεταλλείου χώροι, και  2)η ετησία αυτών πρόσοδος και η αξία αυτών. Η έκθεσις αύτη κοινοποιείται εις τον προκαλέσαντα αυτήν, όστις την υποβάλλει εις τον πρόεδρον των πρωτοδικών της περιφερείας δια τον παρ’ αυτού κατά τον Νόμ. ΓπΝΓ΄του 1911 προσωρινόν καθορισμόν της αποζημιώσεως, εφαρμοζομένου του Νόμου τούτου δια την περαιτέρω διαδικασίαν. Σελ. 584 13.Μ.β.2 Εκμετάλλευση Μεταλλείων με εγγύηση Άρθρ.2.-Αι κατά το άρθρ. 1 του Νόμ. 714 αιτήσεις δέον να αναφέρωσιν επί ποινή απαραδέκτου: 1)Το ονοματεπώνυμον, επάγγελμα και την κατοικίαν του αιτούντος ή εκάστου των αιτούντων, συνυποβαλλομένων και των πληρεξουσίων των τυχόν υπογραφομένων πληρεξουσίων. 2)Το ονοματεπώνυμον, επάγγελμα και σημείωσιν της οδού και αριθμού της κατοικίας αντικλήτου κατοικούντος εν Αθήναις. 3)Την χρονολογίαν της αρχικώς υποβληθείσης νομίμου αιτήσεως και την χρονολογίαν της υποβολής αυτής εις την αρμοδίαν αρχήν, καθοριζομένης της αρχής ταύτης. 4)Τα ονόματα των αρχικών αιτητών. 5)Περιγραφήν του αρχικώς αιτηθέντος χώρου. 6)Τας προς συμπλήρωσιν ή ανανέωσιν της ανωτέρω αρχικής αιτήσεως υποβληθείσας μεταγενεστέρας αιτήσεις, εφ’ όσον αι συμπληρώσεις ή ανανεώσεις  Σελ. 580 αύται απητούντο υπό των νόμων. 7)Ητιολογημένον υπολογισμόν του μεριδίου του αιτούντος ή εκάστου των αιτούντων. 8)Το μετάλλευμα ή τα μεταλλεύματα άτινα προτίθεται να εξορύξη. 9)Εάν ζητή την άδειαν εφ’ ολοκλήρου του αρχικώς αιτηθέντος χώρου ή μέρους αυτού. Εν τη τελευταία περιπτώσει ο αιτούμενος χώρος περιγράφεται λεπτομερώς και συνυποβάλλεται σχεδιάγραμματα υπό κλίματα 1:10000 περιλαμβάνον τον αρχικώς αιτηθέντα χώρον, επί του οποίου σημειούται ευδιακρίτως το ζητούμενον μέρος, καθώς και η έκτασις αυτού.10)Τον χρόνον της διαρκείας της αδείας. 11)Το μέρος της συγκεντρώσεως του εξορυχθησομένου μεταλλεύματος. 12)Το ποσόν των τόννων όπερ υπόσχεται να αποκομίση εντός του χρόνου της ισχύος της αδείας. 13)Αναλυτικόν υπολογισμόν του προσδοκωμένου κέρδους κατά τόννον μεταλλεύματος κατ’ είδος. 14)Δήλωσιν του αιτούντος περί του κατ’ επιθυμίαν του τρόπου της εκδόσεως της αδείας, ήτοι αν, εν περιπτώσει αποδοχής αυτής, δέχεται να ισχύη ο κατά την α΄ παράγραφον του άρθρ. 5 του Νόμ. 714 όρος της ακυρώσεως της αρχικής αιτήσεως, ή αξιοί την μη εφαρμογήν της διατάξεως ταύτης. Εν τη τελευταία περιπτώσει συνυποβάλλεται γραμμάτιον καταβολής εγγυήσεως δραχ. 500 υπέρ του Δημοσίου, επιστρεφομένων μόνον εν περιπτώσει μη αποδοχής της αιτήσεως ή εκπληρώσεως των όρων της αδείας. 13.Μ.β.2 Εκμετάλλευση Μεταλλείων με εγγύηση Εκδίκασις των αιτήσεων Άρθρ.3.-Αι κατά το προηγούμενον άρθρον αιτήσεις υποβάλλονται εις το υπουργείον της Εθνικής Οικονομίας, όπερ μετά την συμπλήρωσιν των υπαρχουσών τυχόν ελλείψεων και την συλλογήν των απαιτουμένων πληροφοριών διαβιβάζει ταύτας εις το ειδικόν μεταλλευτικόν συμβούλιον. Τας υποθέσεις ταύτας εισάγει εις το συμβούλιον ο επίτροπος του διοικητικού δικαστηρίου, του συμβουλίου δικαιουμένου να τας παραπέμψη εις εισηγητήν εκ των μελών του. Το συμβούλιον δικαιούται να καλέση ή να δεχθή ενώπιόν του ενδιαφερομένους όπως ακούση την ανάπτυξιν των γνωμών των. Η γνώμη του συμβουλίου διατυπούται εν περιλήψει επί του εγγράφου της εισαγωγής της υποθέσεως και μονογραφείται υπό των παρόντων μελών εν αυτή τη συνεδριάσει, τα δε πρακτικά επικυρούνται και υπογράφονται την επομένην συνεδρίασιν. Εν τοις πρακτικοίς διατυπούται και η γνώμη της μειοψηφίας. Τα πρακτικά τηρούνται υπό του γραμματέως του διοικητικού δικαστηρίου, παρισταμένου εις τας συνεδριάσεις άνευ ψήφου, αντίγραφα δε τούτων χορηγούνται μόνον κατόπιν εγγράφου υπουργικής εγκρίσεως. Μεθ’ εκάστην συνεδρίασιν υποβάλλονται παρά του γραμματέως εις το υπουργείον της Εθνικής Οικονομίας αι υποθέσεις εφ’ ων ελήφθη απόφασις μετά των περιλήψεων των αποφάσεων. Άρθρ.4.-Εν περιπτώσει καθ’ ην το συμβούλιον ήθελεν αποφανθή κατά της αποδοχής της αιτήσεως, λόγω αμφιβολιών αφορωσών την σύμπτωσιν του αιτουμένου χώρου προς χώρους εφ’ ων υπάρχουσιν επικρατέστερα δικαιώματα άλλων, ο αιτών δικαιούται να ζητήση τον επιτόπιον έλεγχον, συνυποβάλλων γραμμάτιον καταθέσεως εν τινι δημοσίω ταμείω δραχ. 300 υπέρ του Δημοσίου. Ο υπουργός της Εθνικής Οικονομίας ή απορρίπτει την αίτησιν ταύτην, οπότε επιστρέφεται η κατάθεσις, ή διατάσσει την επιτόπιον εξέτασιν υπό του επιθεωρητού των μεταλλείων ή άλλου ανωτέρου υπαλλήλου της υπηρεσίας των μεταλλείων ή των δημοσίων έργων. Η έκθεσις του ενεργήσαντος την επιτόπιον εξέτασιν μεθ’ όλων των σχετικών διαβιβάζεται εις το συμβούλιον, όπερ αποφαίνεται εκ νέου. Ειδικόν μεταλλευτικόν συμβούλιον δευτέρου βαθμού Άρθρ.5.-(Αφεώρα την σύνθεσιν και λειτουργίαν του συμβουλίου ενστάσεων του άρθρ. 7 Νόμ. 714/1916). Υποβολή ενστάσεων Άρθρ.6.-Αι κατά το άρθρ. 7 του Νόμ. 714 ενστάσεις καθώς και πάσα ένστασις κατά των αποφάσεων του κατά το άρθρο. 2 του αυτού νόμου συμβουλίου υποβάλλονται εις το υπουργείον της Εθνικής Οικονομίας, καθοριζομένων επί ποινή απαραδέκτου: 1)Του ονοματεπωνύμου, επαγγέλματος και κατοικίας των ενισταμένων, 2)Του ονοματεπωνύμου, επαγγέλματος, οδού και αριθμού της κατοικίας αντικλήτου κατοικούντος εν Αθήναις, 3)Της αποφάσεως του κατά το άρθρ. 2 του Νόμ. 714 συμβουλίου καθ’ ης γίνεται η ένστασις, καθοριζομένων και των ζητουμένων τροποποιήσεων. 4)Του ενδιαφέροντος, όπερ έχουν οι ενιστάμενοι δια τας ζητουμένας τροποποιήσεις. Εκδίκασις ενστάσεων Άρθρ.7.-Το υπουργείον της Εθνικής Οικονομίας διαβιβάζει τας ενστάσεις ταύτας εις το κατά το άρθρ. 7 του Νόμ. 714 συμβούλιον, ειδοποιούν ταυτοχρόνως και τον αντίκλητον του καθ’ ου η ένστασις, όπως λάβη γνώσιν του περιεχομένου ταύτης. Το συμβούλιον συνέρχεται εν δημοσία συνεδριάσει, κλητευομένων των αντικλήτων των ενδιαφερομένων πέντε τουλάχιστον ημέρας πρότερον, και αφού ακούση αυτούς και παραλάβη τα ενδεχομένως υπ’ αυτών υποβληθήσόμενα υπομνήματα, συνδιασκέπεται κατ’ ιδίαν. Το συμβούλιον δύναται να ορίση εισηγητήν εκ των μελών του. Αι αποφάσεις του συμβουλίου συντάσσονται εν περιλήψει εν αυτή τη συνεδριάσει καθ’ ην ελήφθησαν, υπογραφόμεναι υπό του προέδρου, τα δε πρακτικά επικυρούνται και υπογράφονται υπό του προέδρου και δύο τουλάχιστον μελών εις επομένην τακτικήν ή έκτακτον συνεδρίασιν, καθ’ ην γίνεται και η δημοσίευσις της αποφάσεως. Εν τοίς πρακτικοίς διατυπούται και η γνώμη της μειοψηφίας. (Τα πρακτικά τηρούνται υπό του γραμματέως του διοικητικού συμβουλίου του υπουργείου της Εθνικής Οικονομίας, παρισταμένου κατά τας συνεδριάσεις άνευ ψήφου, αντίγραφα δε τούτων χορηγούνται μόνον κατόπιν εγγράφου υπουργικής εγκρίσεως. «Τον γραμματέα του διοικητικού συμβουλίου του υπουργείου της Εθνικής Οικονομίας, απόντα ή κωλυόμενον, αναπληροί ο γραμματεύς του κατά το άρθρ. 3 του ως άνω Δ/τος διοικητικού δικαστηρίου»). Το εντός « » β΄εδάφιον της παρ. 6 προσετέθη υπό του Β.Δ. 24/30 Απρ. 1919 περί προσθήκης κλπ. Ήδη εφαρμόζονται τα άρθρ. 73-74 του Οργανισμού Υπ. Βιομηχανίας (τόμ. 13 σελ. 28β). Σελ. 581 Εκμετάλλευση Μεταλλείων με εγγύηση 13.Μ.β.2 Η περίληψις των δημοσιευθεισών αποφάσεων του συμβουλίου τούτου υποβάλλεται, παρά του γραμματέως εις το υπουργείον της Εθνικής Οικονομίας, όπερ προβαίνει εις την κατά νόμον εκτέλεσιν. Αι διατάξεις του άρθρ. 4 του παρόντος Β.Δ/τος δύνανται να εφαρμοσθώσι και προκειμένου περί ενστάσεων. Δημοσίευσις, κοινοποίησις και αποδοχή αδείας Άρθρ.8.-Η εκδοθείσα άδεια μετά την εν περιλήψει δημοσίευσίν της εν τη Εφημερίδι της Κυβερνήσεως δύναται να κοινοποιηθή εις τον αντίκλητον του αιτησαμένου αυτήν, εντός μηνός από της δημοσιεύσεως, αναφερομένης εν τη κοινοποιήσει της ημερομηνίας της τοιαύτης δημοσιεύσεως. Ο λαβών την άδειαν υποχρεούται να δημοσιεύση ταύτην εν μια των εν Αθήναις εκδιδομένων ημερησίων εφημερίδων και μια των τυχόν εν τη πρωτευούση του νομού, ένθα κείται το μεταλλείον, εκδιδομένων. Εντός δε ανατρεπτικής προθεσμίας δύο μηνών από της εν τη Εφημερίδι της Κυβερνήσεως δημοσιεύσεως της αδείας υποχρεούται να αναφέρη τας κατά την προηγουμένην παράγραφον δημοσιεύσεις εις το υπουργείον της Εθνικής Οικονομίας, επισυνάπτων και τα φύλλα των εφημερίδων εις ας εγένοντο αύται. Εν περιπτώσει καθ’ ην δεν εκδίδεται εφημερίς εν τη πρωτευούση του νομού, ένθα κείται το μεταλλείον, υποβάλλεται σχετική πιστοποίησις του νομάρχου. Εις την περίπτωσιν εκδόσεως αδείας άνευ όρου ακυρώσεως της αρχικής αιτήσεως, συνυποβάλλεται και απόδειξις καταθέσεως εγγυήσεως αντιστοιχούσης προς το ποσόν των τελευταίων πεντακοσίων τόννων του εν τη αδεία αναγραφομένου ελαχίστου ποσού. Κατάθεσις εγγυήσεως 